CELEX: 32015D1027(02)
Language: sk
Date: 2015-10-26 00:00:00
Title: Rozhodnutie Komisie z 26. októbra 2015 o uznaní grónskeho ministerstva rybolovu, poľovníctva a poľnohospodárstva (APNN) v súlade s článkom 3 vykonávacieho nariadenia Komisie (EÚ) 2015/1850, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov

27.10.2015   
            
            
               SK
            
            
               Úradný vestník Európskej únie
            
            
               C 355/6
            
         ROZHODNUTIE KOMISIE
   z 26. októbra 2015
   o uznaní grónskeho ministerstva rybolovu, poľovníctva a poľnohospodárstva (APNN) v súlade s článkom 3 vykonávacieho nariadenia Komisie (EÚ) 2015/1850, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov
   (2015/C 355/05)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na vykonávacie nariadenie Komisie (EÚ) 2015/1850 z 13. októbra 2015, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (1), a najmä na jeho článok 3 ods. 1,
   keďže:
   
               (1)
            
            
               V nariadení Komisie (EÚ) č. 737/2010 (2) sa stanovujú podmienky, podľa ktorých sa výrobky z tuleňov pochádzajúce z lovu realizovaného Inuitmi alebo inými komunitami pôvodného obyvateľstva a výrobky z tuleňov z hospodárenia s morskými zdrojmi môžu umiestniť na trh Únie.
            
         
               (2)
            
            
               Všetky prípady uvádzania takýchto výrobkov na trh musia byť podložené dokladom od uznaného orgánu, v ktorom sa potvrdzuje splnenie podmienok stanovených v nariadení (EÚ) č. 737/2010.
            
         
               (3)
            
            
               Dňa 25. apríla 2013 Komisia prijala rozhodnutie (3) o uznaní grónskeho ministerstva rybolovu, poľovníctva a poľnohospodárstva (APNN) v súlade s článkom 6 nariadenia (EÚ) č. 737/2010.
            
         
               (4)
            
            
               Nariadením Európskeho parlamentu a Rady (EÚ) 2015/1775 (4) sa zmenil článok 3 nariadenia Európskeho parlamentu a Rady (ES) č. 1007/2009 (5), ktorým sa stanovujú podmienky, podľa ktorých sa výrobky z tuleňov pochádzajúce z lovu realizovaného Inuitmi alebo inými komunitami pôvodného obyvateľstva môžu umiestniť na trh Únie.
            
         
               (5)
            
            
               Nariadením (EÚ) 2015/1775 sa zrušilo nariadenie (EÚ) č. 737/2010 s účinnosťou odo dňa uplatňovania vykonávacieho nariadenia (EÚ) 2015/1850.
            
         
               (6)
            
            
               Komisia dostala 28. septembra 2015 od grónskeho ministerstva rybolovu, poľovníctva a poľnohospodárstva (APNN) žiadosť s priloženou dokumentáciou zo dňa 24. septembra, aby bolo opätovne schválené ako uznaný orgán vzhľadom na zmeny článku 3 nariadenia (ES) č. 1007/2009.
            
         
               (7)
            
            
               Komisia, ktorá vykonala posúdenie predloženej sprievodnej dokumentácie s cieľom určiť, či boli požiadavky na uznanie orgánov podľa vykonávacieho nariadenia (EÚ) 2015/1850 vzhľadom na zmeny článku 3 nariadenia (ES) č. 1007/2009 splnené, je presvedčená, že grónske ministerstvo rybolovu, poľovníctva a poľnohospodárstva (APNN) spĺňa požiadavky podľa článku 3 ods. 1 písm. b) a e) vykonávacieho nariadenia (EÚ) 2015/1850.
            
         
               (8)
            
            
               Grónskemu ministerstvu rybolovu, poľovníctva a poľnohospodárstva (APNN) by sa preto malo udeliť požadované uznanie,
            
         ROZHODLA TAKTO:
   Článok 1
   Grónske ministerstvo rybolovu, poľovníctva a poľnohospodárstva (APNN) sa uznáva v súlade s článkom 3 vykonávacieho nariadenia (EÚ) 2015/1850.
   Článok 2
   Generálny riaditeľ Generálneho riaditeľstva pre životné prostredie má za úlohu zabezpečiť, aby sa žiadateľovi oznámilo toto rozhodnutie a aby bol jeho obsah bezodkladne uverejnený na webovej stránke Komisie.
   
      V Bruseli 26. októbra 2015
      
         
            Za Komisiu
         
         Karmenu VELLA
         
            člen Komisie
         
      
   
   
      (1)  Ú. v. EÚ L 271, 16.10.2015, s. 1.
   
      (2)  Nariadenie Komisie (EÚ) č. 737/2010 z 10. augusta 2010, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (Ú. v. EÚ L 216, 17.8.2010, s. 1).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf.
   
      (4)  Nariadenie Európskeho parlamentu a Rady (EÚ) 2015/1775 zo 6. októbra 2015, ktorým sa mení nariadenie (ES) č. 1007/2009 o obchodovaní s výrobkami z tuleňov a ktorým sa zrušuje nariadenie Komisie (EÚ) č. 737/2010 (Ú. v. EÚ L 262, 7.10.2015, s. 1).
   
      (5)  Nariadenie Európskeho parlamentu a Rady (ES) č. 1007/2009 zo 16. septembra 2009 o obchodovaní s výrobkami z tuleňov (Ú. v. EÚ L 286, 31.10.2009, s. 36).